CELEX: 32009R0911
Language: et
Date: 2009-09-29 00:00:00
Title: Komisjoni määrus (EÜ) nr 911/2009, 29. september 2009 , valmistise Pediococcus acidilactici CNCM MA 18/5M uue kasutusviisi lubamise kohta lõhelaste ja krevetiliste söödalisandina (loa omanik Lallemand SAS) (EMPs kohaldatav tekst)

30.9.2009   
            
            
               ET
            
            
               Euroopa Liidu Teataja
            
            
               L 257/10
            
         
      KOMISJONI MÄÄRUS (EÜ) nr 911/2009,
   29. september 2009,
   valmistise Pediococcus acidilactici CNCM MA 18/5M uue kasutusviisi lubamise kohta lõhelaste ja krevetiliste söödalisandina (loa omanik Lallemand SAS)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistise lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse preparaadi Pediococcus acidilactici CNCM MA 18/5M uue kasutusviisi lubamist lõhelaste ja krevetiliste söödalisandina, mis liigitatakse söödalisandite kategooriasse „zootehnilised lisandid”.
            
         
               (4)
            
            
               Kõnealuse mikroorganismipreparaadi kasutamiseks on antud tähtajatu luba komisjoni määrusega (EÜ) nr 1200/2005 (2) broilerkanade puhul ja komisjoni määrusega 2036/2005 (3) nuumsigade puhul.
            
         
               (5)
            
            
               On esitatud uued andmed, mis toetatavad loa taotlemist lõhelaste ja krevetiliste puhul. Euroopa Toiduohutusamet (edaspidi „amet”) otsustas oma 1. aprilli 2009. aasta arvamuses, (4) et valmistis Pediococcus acidilactici CNCM MA 18/5M ei mõju kahjulikult loomade ja inimeste tervisele ega keskkonnale ning et valmistise kasutamine võib avaldada soodsat mõju hästi arenenud lõhelaste arvukusele ning krevetiliste eluvõimelisusele ja kasvule. Ameti arvates ei ole vajadust turustamisjärgse järelevalve erinõuete järele. Amet kinnitas ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas.
            
         
               (6)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 195, 27.7.2005, lk 6.
   
      (3)  ELT L 328, 15.12.2005, lk 13.
   
      (4)  EFSA Journal (2009) 1038, lk 2 ja 1037, lk 1.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: Muud zootehnilised lisandid (soodustavad loomade kasvu)
                  
               
            
                  4d1712
               
               
                  Lallemand
                  SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Söödalisandi koostis:
                              
                                 Pediococcus acidilactici CNCM MA 18/5M eluvõimelistest rakkudest valmistis, mis sisaldab söödalisandit vähemalt 1 × 1010 CFU/g
                           
                        
                               
                           
                           
                              Toimeaine kirjeldus:
                              
                                 Pediococcus acidilactici CNCM MA 18/5M eluvõimelised rakud
                           
                        
                               
                           
                           
                              Analüüsimeetod (1):
                              
                                           
                                       
                                       
                                          Kvantifitseerimine: pindkülvimeetod MRS agariga inkubatsioonitemperatuuril 37 °C.
                                       
                                    
                                           
                                       
                                       
                                          Identifitseerimistunnused: impulssvälja-geelelektroforeesi (PFGE) meetod.
                                       
                                    
                        
               
                  Lõhelased
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus
                           
                        
                              2.
                           
                           
                              Soovituslik doos lõhelaste puhul 3 × 109 CFU/kg täissöödas
                           
                        
                              3.
                           
                           
                              Ohutusnõuded: käsitsemisel kasutada respiraatorit.
                           
                        
               
                  20.10.2019
               
            
                  Krevetilised
               
               
                  1 × 109
                  
               
            
         (1)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives